Valsts aizsardzības loģistikas un iepirkumu centrs








APSTIPRINĀTS
Iepirkuma komisijas sēdē
2026. gada 4. augustā
protokols Nr. VALIC 2026/032/TN-P-AK-03







[bookmark: _Hlk133490715]ATKLĀTA KONKURSA

[bookmark: _Hlk169770854][bookmark: _Hlk227578973]“Kuģu elektroiekārtu remonts un rezerves daļu iegāde”
[bookmark: _Hlk227578979]ID Nr. VALIC 2026/032/TN-P-AK

NOLIKUMS














Rīga, 2026

1. ADMINISTRATĪVĀ INFORMĀCIJA PAR IEPIRKUMA PROCEDŪRU
1.1. Iepirkuma procedūras veids un nosaukums
0. Atklāts konkurss (turpmāk – konkurss) tiek rīkots, ievērojot Publisko iepirkumu likuma (turpmāk – PIL), Ministru kabineta 2017. gada 28. februāra noteikumu Nr. 107 „Iepirkumu procedūru un metu konkursu norises kārtība” (turpmāk – MK Noteikumi) un citu publisko iepirkumu regulējošo normatīvo aktu prasības.
0. Nosaukums: Kuģu elektroiekārtu remonts un rezerves daļu iegāde.
0. Identifikācijas numurs: VALIC 2026/032/TN-P-AK.
1.2. Finansējuma avots  valsts budžets (100%).
1.3. Konkursa rīkotājs: Valsts aizsardzības loģistikas un iepirkumu centrs (turpmāk – Pasūtītājs), kas atrodas Biksēres iela 6, Rīgā, LV-1073, e-pasts: pasts@valic.gov.lv. 
1.4. Pasūtītājs: Nacionālo bruņoto spēku Nodrošinājuma pavēlniecības 1. reģionālais nodrošinājuma centrs (turpmāk – Pasūtītājs), kas atrodas Liepājā, Roņu iela 2, LV-3401.
Darba laiks: darba dienās no plkst. 8.30 līdz plkst. 17.00.
1.5. Komisija darbojas saskaņā ar PIL, MK Noteikumiem, konkursa nolikumu un Centra 2026. gada 11. marta rīkojumu Nr. RIJ/2026-66.
1.6. Kontaktpersona: Līga Pudāne, e-pasts: Liga.Pudane@valic.gov.lv, tālrunis: 26151803. 
1.7. Pretendents: piegādātājs, kurš ir reģistrēts Elektronisko iepirkumu sistēmā (turpmāk – EIS) un ir iesniedzis piedāvājumu EIS e-konkursu apakšsistēmā.
1.8. [bookmark: _Hlk198124475]Iepriekšējā informatīvā paziņojuma datums: Iepirkumu uzraudzības biroja Publikāciju vadības sistēmā 2026. gada 25. marts, Eiropas Savienības Oficiālajā Vēstnesī 2026. gada 25. marts.
1.9. Apspriedes ar piegādātājiem termiņš: no 2026. gada 25. marta līdz 2026. gada 10. aprīlim.
1.10. Piedāvājuma iesniegšanas un atvēršanas vieta, datums, laiks un kārtība
1.10.1. Pretendents piedāvājumu iesniedz līdz Iepirkumu uzraudzības biroja tīmekļvietnē publicētajā paziņojumā par plānoto līgumu norādītajam piedāvājumu iesniegšanas termiņam EIS e-konkursu apakšsistēmā.
1.10.2. Iepirkuma komisija piedāvājumus atver EIS e-konkursu apakšsistēmā atbilstoši MK Noteikumos noteiktajai kārtībai. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.
1.10.3. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām un netiks izskatīti, par to informējot iesniedzēju.
1.11. Konkursa nolikums, papildus informācijas pieprasīšana un sniegšana:
1.11.1. Vispārējie nosacījumi pretendenta dalībai konkursā (tostarp iesniedzamie dokumenti), kā arī nolikums, nolikuma grozījumi un atbildes uz ieinteresēto piegādātāju jautājumiem ir publiski pieejamas EIS www.eis.gov.lv e-konkursu apakšsistēmā šī konkursa sadaļā. 
1.11.2. Ja konkursa nolikumā tiek konstatētas pretrunas ar publisko iepirkumu procedūru regulējošo tiesību aktu prasībām, piemēro publisko iepirkumu regulējošo tiesību aktu nosacījumus.
1.11.3. Iepirkuma komisija un ieinteresētais piegādātājs vai pretendents ar informāciju apmainās elektroniski PIL noteiktajā kārtībā, izmantojot elektroniskos saziņas līdzekļus. Mutvārdos sniegtā informācija iepirkuma procedūras ietvaros nav saistoša.
1.11.4. Papildu informāciju ieinteresētais piegādātājs var pieprasīt EIS e-konkursu apakšsistēmā šī konkursa sadaļā. 
1.11.5. Par jautājuma saņemšanas dienu tiek uzskatīts saņemšanas datums darba laikā (no plkst. 8.30 līdz 17.00), jautājumu iesniegšanas termiņa pēdējā dienā līdz plkst. 24.00. Ārpus Centra noteiktā darba laika EIS e-konkursu apakšsistēmā saņemtais informācijas pieprasījums vai jautājums tiek uzskatīts par saņemtu nākamajā darba dienā.
1.11.6. Ja ieinteresētais piegādātājs ir laikus pieprasījis papildu informāciju, iepirkuma komisija to sniedz 5 (piecu) darba dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām (neskaitot piedāvājumu iesniegšanas termiņa pēdējo dienu).
1.11.7. Papildu informāciju (paziņojumu par iepirkuma dokumentācijas grozījumiem, atbildes uz ieinteresēto piegādātāju jautājumiem u.c. izmaiņām) iepirkuma komisija ievieto informāciju pircēja profilā https://www.eis.gov.lv/EKEIS/Supplier/Organizer/15164. 

2. IEPIRKUMA PRIEKŠMETS, VISPĀRĪGIE IEPIRKUMA IZPILDES UN SAMAKSAS NOTEIKUMI
2.1. Iepirkuma priekšmets un apjoms:
2.1.1. [bookmark: _Hlk233804111]Iepirkuma priekšmets ir kuģu elektroiekārtu, elektromotoru,  ģeneratoru un lieljaudas elektromotoru  remonts (turpmāk – pakalpojums) un rezerves daļu (turpmāk – prece) iegāde saskaņā ar tehniskajām specifikācijām saskaņā ar tehniskajām specifikācijām [footnoteRef:1].  [1:  Tehnisko specifikāciju apstiprināšanas datums – 31.10.2025.] 

2.1.2. Iepirkuma priekšmets sadalīts šādās iepirkuma priekšmeta pozīcijās:
2.1.2.1. [bookmark: _Hlk206424018]iepirkuma priekšmeta 1. pozīcija – “Elektroiekārtu remonts un rezerves daļu iegāde”; 
2.1.2.2. iepirkuma priekšmeta 2. pozīcija – “Elektromotoru remonts un rezerves daļu iegāde”;
2.1.2.3. iepirkuma priekšmeta 3. pozīcija – “Ģeneratoru un lieljaudas elektromotoru  remonts un rezerves daļu iegāde”.
2.2. Tehniskajā specifikācijā norādītais plānotais iekārtu, rezerves daļu uzskaitījumus, darbu apjoms var mainīties atkarībā no pasūtītāja un gala lietotāja nepieciešamības un finansējuma.
2.3. CPV kods: 50640000-3 (karakuģu remonta un tehniskās apkopes pakalpojumi); 34930000-5 (kuģu aprīkojums).
2.4. Pakalpojuma izpildes un rezerves daļu piegādes vieta: 
2.4.1. pakalpojuma izpilde pēc pasūtītāja pieprasījuma Rīgas, Liepājas, Ventspils ostās;
2.4.2. rezerves daļu piegāde Roņu ielā 2, Liepājā.
2.5. [bookmark: _Hlk198122943]Vispārīgās vienošanās termiņš: 48 (četrdesmit astoņi) mēneši no vispārīgās vienošanās spēkā stāšanas dienas vai līdz vispārīgās vienošanās maksimālās summas apguvei, atkarībā no tā kurš nosacījums iestāsies pirmais. 
2.6. Viena kopīga vispārīgās vienošanās tiks slēgta par visām iepirkuma priekšmeta pozīcijām ar visiem pretendentiem, kuri attiecīgajā pozīcijā būs iesnieguši nolikuma prasībām un tehniskajai specifikācijai atbilstošus piedāvājumus. 
2.7. Apmaksas noteikumi: 
2.7.1. saskaņā ar vispārīgās vienošanās projekta noteikumiem (sk. pielikumu);
2.7.2. priekšapmaksa: nav paredzēta.
2.8. Pretendents drīkst iesniegt piedāvājumu par vienu vai vairākām iepirkuma priekšmeta  pozīcijām, iesniedzot tikai vienu piedāvājuma variantu par pilnu iepirkuma priekšmeta pozīcijas apjomu.
2.9. Nodrošinājums: nav paredzēts.
2.10. [bookmark: _Hlk143513336][bookmark: _Hlk167893148][bookmark: _Hlk173998614][bookmark: _Hlk214608659][bookmark: _Hlk224716949][bookmark: _Hlk224715609]Piedāvājuma izvēles kritērijs: nolikuma prasībām un tehniskajai specifikācijai atbilstošs saimnieciski visizdevīgākais piedāvājums, ņemot vērā viszemāko kopējo vērtējamo cenu summu EUR bez PVN, katrā iepirkuma priekšmeta pozīcijā atsevišķi.
2.11. [bookmark: _Hlk224221350][bookmark: _Hlk224221382]Citas prasības: pakalpojuma sniedzējam, kā arī piedāvātajai precei, tās sastāvdaļām un izejmateriāliem, kā arī attiecīgajam ražotājam (-iem), nav piemērotas starptautiskās vai nacionālās sankcijas, kā arī būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, un ka preces, tās sastāvdaļu vai izejmateriālu izcelsmes vai ražošanas valsts nav Krievijas Federācija vai Baltkrievijas Republika.
Pakalpojuma sniedzējs, veicot saimniecisko darbību un sniedzot pakalpojumu pēc 2022. gada 24. februāra:
-	neizmanto materiālus, iekārtas, līdzekļus vai inventāru, kas ražots Krievijas Federācijā vai Baltkrievijas Republikā (izņemot tādus, kas iegādāti līdz minētajam datumam);
-	neveic darbības, kas tieši vai netieši atbalsta minēto valstu industriju;
- saistību izpildē neiesaista personas, kuras pēc minētā datuma turpina apmeklēt minētās valstis.
2.12. [bookmark: _Hlk219103522][bookmark: _Hlk219539670]Pirms piedāvājuma iesniegšanas ieinteresētajam piegādātājam obligāti jāierodas un jāveic visu klašu kuģu elektroiekārtu, elektromotoru, ģeneratoru un lieljaudas elektromotoru, apskate (turpmāk - apskate) atbilstoši tai iepirkuma priekšmeta pozīcijai, kurā plāno iesniegt piedāvājumu, ievērojot šādus nosacījumus:
2.12.1. Pasūtītāja nozīmētā amatpersona, ar kuru jāsazinās par apskati: Uģis Ruperts , tālr: 63404214, e-pasts: ugis.ruperts@mil.lv.
2.12.2. Pieteikšanās uz apskati jāveic ne vēlāk kā 3 (trīs) darba dienu laikā pirms paredzētas apskates datuma, savstarpēji saskaņojot apskates laiku ar 2.12.1. apakšpunktā norādīto amatpersonu, rakstiski e-pastā, norādot sarakstu ar pārstāvētā uzņēmuma nosaukumu, reģistrācijas numuru, personu vārdu, uzvārdu, personas kodu, pilsonību un amatu, automašīnas marku (ar kuru ieradīsies ieinteresētā piegādātāja pārstāvji), modeli un valsts reģistrācijas numuru (turpmāk kopā – saraksts). Kuģi apskatei atradīsies Liepājas un Rīgas ostās, precīza attiecīgās klases kuģa atrašanās adrese tiks norādīta apskates laika saskaņošanā. 
2.12.3. Ieinteresētajam piegādātājam aizliegts apskatē iesaistīt darbiniekus, kuri nav NATO, Eiropas Ekonomiskās zonas, Eiropas Savienības dalībvalstu pilsoņi vai ir Latvijas Republikas nepilsoņi. Pasūtītājs ir tiesīgs noraidīt sarakstā norādīto ieinteresētā piegādātāja darbinieku, kurš tiek iesaistīts apskatē. Ieinteresētajam piegādātājam ir pienākums pēc pasūtītāja pieprasījuma veikt grozījumus sarakstā, un 1 (vienas) darba dienas laikā no pieprasījuma nosūtīšanas dienas, iesniegt pasūtītājam saskaņošanai jaunu sarakstu, kurā pasūtītāja noraidītie ieinteresētā piegādātāja darbinieki ir aizstāti ar citiem darbiniekiem. Ieinteresētais piegādātājs apskatē var piesaistīt ne vairāk kā 2 (divus) darbiniekus.
2.12.4. Lai iekļūtu kuģī, personai būs jāuzrāda ID vai Pase un attiecīgie dati (vārds uzvārds, personas kods) tiks salīdzināti ar pieteikumā noradītajiem datiem, kā arī būs jāievēro ierobežojumi mobilo telefonu, foto un video aparatūras lietošanā.
2.12.5. [bookmark: _Hlk219539719][bookmark: _Hlk219799190]Apskates laikā ieinteresētā piegādātāja pārstāvim(-jiem) būs jāparaksta apskates akta veidlapa 2 (divos) eksemplāros, no kuriem viens eksemplārs paliek pasūtītāja pārstāvim, bet otrs eksemplārs – ieinteresētā piegādātāja pārstāvim. Ieinteresētajam piegādātājam parakstītais apskates akta veidlapas eksemplārs skenētā veidā ir jāpievieno piedāvājumam (apskates akta veidlapas paraugu skatīt EIS e-konkursu apakšsistēmā šī konkursa sadaļā pievienotajās datnēs).
2.12.6. Ieinteresētā piegādātāja(-u) pārstāvis(-ji) veiks tikai apskati. Uzdot jautājumus tas/tie varēs tikai iesniedzot informācijas pieprasījumu atbilstoši atklāta konkursa nolikuma 1.11.4. apakšpunktā noteiktajam.
2.12.7. Ja pretendents pirms piedāvājuma iesniegšanas neieradīsies uz apskati un piedāvājumam nebūs pievienots pretendenta un pasūtītāja pārstāvja abpusēji parakstīts apskates akts, pretendenta piedāvājums netiks izskatīts un tiks noraidīts.
3. PRASĪBAS PIEDĀVĀJUMA NOFORMĒJUMAM UN IESNIEGŠANAI 
3.1. Piedāvājumu sagatavo un iesniedz, ievērojot EIS lietotāju rokasgrāmatā dotos norādījumus.[footnoteRef:2] [2:  E-konkursu sistēmas lietotāju rokasgrāmatā ietvertā informācija pieejama tīmekļvietnē: https://www.eis.gov.lv/EKEIS/NetHelp/lv/LRG%20Help.htm#!Documents.] 

3.2. Sagatavojot piedāvājumu, pretendents ievēro, ka:
3.2.1. piedāvājuma dokumentus sagatavo, izmantojot EIS noteiktos datņu veidus;
3.2.2. šī konkursa sadaļā publicēto veidlapu struktūrā nedrīkst veikt izmaiņas, t.sk. dzēst vai pievienot rindas vai kolonnas, izņemot gadījumus, ja tas ir norādīts; veidlapās jānorāda konkrēta pieprasītā informācija atbilstoši konkursa nolikuma nosacījumiem.
3.3. Piedāvājums jāparaksta pretendenta pārstāvim ar pārstāvības tiesībām vai tā pilnvarotai personai ar EIS piedāvāto parakstu (Sistēmas parakstu) vai drošu elektronisko parakstu. Ja piedāvājumu paraksta pilnvarotā persona, piedāvājumam jāpievieno personas ar pārstāvības tiesībām izdota pilnvara (skenēts dokumenta oriģināls PDF formātā vai elektroniski parakstīts dokuments), kurā jānorāda pilnvarotajai personai piešķirto tiesību un saistību apjoms.
3.4. [bookmark: _Hlk71276462]Piedāvājums jāiesniedz latviešu valodā, tehniskā piedāvājuma dokumenti (piemēram, ražotāja izsniegta preces tehniskā dokumentācija) var tikt iesniegti citā valodā, ja tiem ir pievienots pretendenta apliecināts tulkojums latviešu vai angļu valodā saskaņā ar Ministru kabineta 2000. gada 22. augusta noteikumiem Nr. 291 “Kārtība, kādā apliecināmi dokumentu tulkojumi valsts valodā”. Par dokumenta tulkojuma atbilstību oriģinālam atbild pretendents.
3.5. Piedāvājuma noformēšanā jāievēro Elektronisko dokumentu likumā un Ministru kabineta 2005. gada 28. jūnija noteikumos Nr. 473 “Elektronisko dokumentu izstrādāšanas, noformēšanas glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas elektronisko kopiju noformēšanu un to juridisko spēku.
3.6. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018. gada 4. septembra noteikumiem Nr. 558 „Dokumentu izstrādāšanas un noformēšanas kārtība”. Ja dokumenta kopija nav apliecināta atbilstoši šajā apakšpunktā minētā normatīvā akta prasībām, iepirkuma komisija, ja tai rodas šaubas par iesniegtā dokumenta kopijas autentiskumu, PIL 41. panta piektās daļas kārtībā var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
3.7. Ja piedāvājums vai atsevišķas tā daļas satur komercnoslēpumu, piedāvājuma daļām, kuras satur šāda rakstura informāciju, ir jābūt norādei “Komercnoslēpums”, izņemot PIL noteiktos gadījumus. Par komercnoslēpumu nav uzskatāma piedāvātā cena un cita informācija, kas noteikta kā piedāvājuma vērtēšanas kritērija sastāvdaļa.
3.8. Iesniedzot piedāvājumu, pretendents pilnībā atzīst visus nolikumā (t.sk. tā pielikumos un formās, kuras ir ievietotas EIS e-konkursu apakšsistēmas šī konkursa sadaļā) ietvertos nosacījumus.
3.9. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus.
3.10. Ja piedāvājums saturēs kādu no 3.9. punktā minētajiem riskiem, tas netiks izskatīts. 

4. PRASĪBAS DALĪBAI KONKURSĀ UN PRETENDENTU KVALIFIKĀCIJAS PRASĪBAS, IESNIEDZAMIE DOKUMENTI, PĀRBAUDE UN NORAIDĪŠANA
	4.1. Izvirzītās prasības:
	4.2.  Iesniedzamie dokumenti:

	4.1.1. Prasības dalībai konkursā

	4.2.1. Prasības dalībai konkursā apliecinoši dokumenti

	
1)

	Pieteikums, kurā pretendents apliecina savu dalību konkursā.
	
1)

	Pieteikums par piedalīšanos konkursā saskaņā ar EIS e-konkursu apakšsistēmā šī konkursa sadaļā publicēto veidlapu.

	2)
	Apliecinājums, kurā pretendents norāda, ka ir neatkarīgi izstrādājis savu piedāvājumu.
	2)
	Apliecinājums par neatkarīgi izstrādātu piedāvājumu saskaņā ar EIS e-konkursu apakšsistēmā šī konkursa sadaļā publicēto veidlapu

	3)

	Pretendents ir reģistrēts Latvijas Republikas Uzņēmumu reģistrā vai Valsts ieņēmumu dienesta nodokļu maksātāju reģistrā, vai līdzvērtīgā reģistrā ārvalstīs atbilstoši Pretendenta reģistrācijas valsts normatīvo aktu prasībām.

Prasība attiecas arī uz visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja Pretendents plāno piesaistīt apakšuzņēmējus).
	3)
	Reģistrācijas faktu Komisija pārbauda Latvijas Republikas Uzņēmumu reģistra vai Valsts ieņēmumu dienesta publiski pieejamā datu bāzē.


	
	
	
	Ārvalstī reģistrēts Pretendents iesniedz kompetentas attiecīgās valsts institūcijas izsniegtu dokumentu, kas apliecina, ka Pretendents ir reģistrēts atbilstoši tās valsts normatīvo aktu prasībām. Ja attiecīgajā valstī netiek izsniegts šāds dokuments, Pretendents norāda ārvalsts kompetentās institūcijas tīmekļvietnes adresi, kurā Pasūtītājs var pārliecināties par pretendenta atbilstību minētajai prasībai.

	4.1.2. Kvalifikācijas prasības
	4.2.2. Kvalifikācijas prasības apliecinošie dokumenti

	1) 
	Pretendentam iepriekšējo 3 (trīs) gadu (2023., 2024., 2025., tajā skaitā 2026. gadā  līdz piedāvājuma iesniegšanas dienai) laikā  ir pieredze tehniskajā specifikācijā norādīto vai ekvivalentu elektroiekārtu apkopes/remontdarbu veikšanā un rezerves daļu piegādē saskaņā ar tehniskās specifikācijas prasībām.
	1)
	Apliecinājums par pretendenta pieredzi saskaņā ar EIS e-konkursu apakšsistēmā šī konkursa sadaļā publicēto veidlapu.

	2)
	Ja pretendents pieteikumu iesniedz iepirkuma priekšmeta 1. vai 2., vai 3. pozīcijā,
pretendenta rīcībā ir šādi speciālisti:
1) vismaz 1 (viens) speciālists ar atbilstošu izglītību, kurš spēs veikt apkopes/remonta darbus saskaņā ar tehniskās specifikācijas prasībām;
2) vismaz 1 (viens) speciālists, kurš ir sertificēts atbilstoši Ministru kabineta 2013. gada 8. oktobra noteikumiem Nr. 1041 “Noteikumi par obligāti piemērojamo energostandartu, kas nosaka elektroapgādes objektu ekspluatācijas organizatoriskās un tehniskās drošības prasības”, kuram ir derīga akreditētas mācību iestādes izsniegta elektrodrošības B vai Bz vai C vai Cz grupas  apliecība.

Ja pieteikumu iesniedz divās vai trīs iepirkuma priekšmeta pozīcijās, tad pretendenta rīcībā kopā jābūt vismaz 2 (diviem) speciālistiem ar atbilstošu izglītību un vismaz 2 (diviem) speciālistiem, kuriem ir derīga akreditētas mācību iestādes izsniegta elektrodrošības B vai Bz vai C vai Cz grupas  apliecība.
	2)
	Apliecinājums par pretendenta rīcībā esošiem kvalificētiem speciālistiem. 
Papildus pretendentam  jāiesniedz:
a)	speciālistu izglītību, kvalifikāciju apliecinošu dokumentu kopijas;
b)	norādīto speciālistu pašrocīgi parakstītus apliecinājumus, ka viņi ir informēti un piekrīt atklāta konkursa ietvaros noslēgtās vispārīgās vienošanās izpildes laikā veikt remontdarbus saskaņā ar tehniskās specifikācijas prasībām.

	3)
	[bookmark: _Hlk225151023]Pretendentam pakalpojuma sniegšanas vietā uz vispārīgās vienošanās noslēgšanas dienu ir spēkā esoša vispārīgā civiltiesiskās atbildības apdrošināšanas polise (apdrošinātajam riskam jābūt saistītam ar iepirkuma priekšmetu, personu veselību, dzīvību un jānodrošina apkopes laikā nodarītie bojājumi u.tml.), kas noslēgta ar atbildības apjomu (apdrošinājuma summu) ne mazāk kā 50 000,00 EUR (piecdesmit tūkstoši euro, 00 centi) apmērā un ar 0,00 EUR (nulle euro, 00 centi) pašrisku. Pretendenta vispārīgās civiltiesiskās atbildības apdrošināšanas polisei (atbilstoši šajā punktā minētajiem nosacījumiem) jābūt spēkā visu vispārīgās vienošanās darbības laiku.
	3)
	[bookmark: _Hlk225150959]Pretendentam jāiesniedz apliecinājums (brīvā formā), ka uz vispārīgās vienošanās noslēgšanas dienu būs spēkā esoša civiltiesiskā atbildības apdrošināšanas polise.

	4)
	[bookmark: _Hlk233807309]Pretendentam pirms piedāvājuma iesniegšanas jāveic visu klašu kuģu elektroiekārtu, elektromotoru,  ģeneratoru un lieljaudas elektromotoru, apskate atbilstoši tai iepirkuma priekšmeta pozīcijai, kurā plāno iesniegt piedāvājumu.
	4)
	Pretendenta un Pasūtītāja pārstāvja abpusēji parakstīts objekta apskates akts saskaņā ar EIS e-konkursu apakšsistēmā šī konkursa sadaļā publicēto veidlapu.



4.3. [bookmark: _Hlk71278503]Ja piedāvājumu iesniedz fizisko vai juridisko personu apvienība jebkurā to kombinācijā (turpmāk tekstā – piegādātāju apvienība), konkursa pieteikumā jānorāda persona, kura pārstāv piegādātāju apvienību konkursā, kā arī katras personas atbildības apjoms, (aizpildot attiecīgo tabulu konkursa pieteikumā saskaņā ar EIS e-konkursu apakšsistēmā šī konkursa sadaļā publicēto veidlapu), kā arī pretendentam jāiesniedz:
4.3.1. pilnvara piegādātāju apvienības dalībniekiem, kuru visi apvienības dalībnieki ir pilnvarojuši parakstīt un iesniegt piedāvājumu konkursā, un veikt citas darbības konkursa ietvaros apvienības vārdā, vai sabiedrības līgums, kuru parakstījuši visi apvienības dalībnieki, un kurā norādīts pilnvarojums pārstāvēt apvienību konkursā un katras personas atbildības apjoms (oriģināls vai apliecināta kopija) jeb daļas, kuras izpildīs katrs no piegādātāju apvienības dalībniekiem, un tās līgumcena, kā arī to izpildei nepieciešamo resursu sadalījums;
4.3.2. nolikuma 4.2. punktā norādītais/-tie dokuments/-i atbilstoši katras personas atbildības apjomam tādējādi, lai tiktu apliecināta piegādātāju apvienības atbilstība izvirzītajām kvalifikācijas prasībām.
4.4. Ja pretendents balstās uz citas personas spējām vai piesaista apakšuzņēmēju, kura sniedzamo pakalpojumu vērtība ir vismaz 10 000 (desmit tūkstoši) EUR no kopējas iepirkuma līguma vērtības, vai neatkarīgi no apakšuzņēmēja nododamo pakalpojumu vērtības balstās uz tā spējām, lai apliecinātu, ka pretendenta kvalifikācija atbilst konkursa nolikumā izvirzītajām prasībām, pretendentam jāiesniedz:
4.4.1. informācija par piesaistītajām personām, uz kuru iespējām balstās, vai piesaistītajiem apakšuzņēmējiem un tiem nododamās līguma daļas apjoms naudas izteiksmē (aizpildot attiecīgo tabulu konkursa pieteikumā saskaņā ar EIS e-konkursu apakšsistēmā šī konkursa sadaļā publicēto veidlapu);
4.4.2. spēkā esoši dokumenti, kas noslēgti starp pretendentu, piesaistīto personu, uz kuras iespējām balstās, un/vai apakšuzņēmēju, apliecinot katras personas/ apakšuzņēmēja gatavību veikt tam izpildei nodotās līguma daļas (apliecināta sadarbības līguma kopija vai piekrišanas raksta oriģināls, kuri attiecīgi jāparaksta dokumentu izdevēju pārstāvjiem ar pārstāvības tiesībām vai to pilnvarotām personām), norādot, kādas līguma daļas plānots nodot izpildei apakšuzņēmējam;
4.4.3. nolikuma 4.2. punktā norādītais/-tie dokuments/-i par piesaistīto personu, uz kuras iespējām balstās, un/piesaistīto apakšuzņēmēju, kas pierāda, ka apakšuzņēmēja kvalifikācija ir pietiekama (atbilstoša) tam nodoto līguma daļu izpildei.
4.5. Kā sākotnējo pierādījumu atbilstībai nolikumā noteiktajām pretendentu kvalifikācijas (atlases) prasībām atbilstoši PIL 49. pantā noteiktajam pretendentam ir tiesības iesniegt Eiropas vienoto iepirkuma procedūras dokumentu (turpmāk – EVIPD). EVIPD iespējams aizpildīt - http://espd.eis.gov.lv/ Pretendentam ir tiesības iesniegt EVIPD, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
4.6. Pretendentu atbilstības dalībai konkursā un kvalifikācijas pārbaude:
4.6.1. Iepirkuma komisijai ir tiesības pārbaudīt pretendenta sniegto ziņu patiesumu.
4.6.2. Iepirkuma komisija veic pretendentu atbilstības dalībai konkursā un kvalifikācijas pārbaudi saskaņā ar nolikuma 4.1. punktā noteiktajām prasībām.
4.6.3. Iepirkuma komisija saskaņā ar MK noteikumu 16. punktu kvalifikācijas pārbaudi ir tiesīga veikt tikai tiem pretendentiem, kuriem būtu piešķiramas vispārīgās vienošanās slēgšanas tiesības.
4.6.4. Pretendents tiek noraidīts, ja iepirkuma komisija konstatē, ka:
4.6.4.1. pretendents nav iesniedzis kvalifikācijas dokumentus atbilstoši nolikuma prasībām un/vai tajos norādītā informācija neatbilst nolikuma prasībām;
4.6.4.2. pretendents ir sniedzis nepatiesu informāciju savas kvalifikācijas novērtēšanai;
4.6.4.3. pretendents neatbilst nolikumā noteiktajām kvalifikācijas prasībām.
4.6.4.4. pretendents nav ieradies uz visu klašu kuģu apskati atbilstoši tai iepirkuma priekšmeta pozīcijai, kurā iesniegts piedāvājums, un nav pievienojis pretendenta un Pasūtītāja pārstāvja abpusēji parakstītu apskates aktu.
4.6.5. Ja iepirkuma komisija saskaņā ar PIL 41. panta sesto daļu ir pieprasījusi pretendentam izskaidrot vai papildināt piedāvājumā ietverto vai pretendenta iesniegto informāciju, bet pretendents to iepirkuma komisijas noteiktajā termiņā nav sniedzis vai sniedzis neatbilstoši pieprasījumam, iepirkuma komisija pretendenta kvalifikāciju vērtē pēc tās rīcībā esošās informācijas. Iepirkuma komisijai nav pienākums atkārtoti lūgt sniegt precizējošo informāciju. Ja ar iepirkuma komisijas rīcībā esošo informāciju nav iespējams konstatēt pretendenta atbilstību kvalifikācijas prasībām, pretendents atzīstams par neatbilstošu un tiek noraidīts.

5. TEHNISKAIS UN FINANŠU PIEDĀVĀJUMS, IESNIEDZAMIE DOKUMENTI UN PĀRBAUDE
5.1. Pretendents iesniedz tehnisko un finanšu piedāvājumu atbilstoši EIS e-konkursu apakšsistēmā šī iepirkuma sadaļā publicētajām veidlapām, kurās norāda:
5.1.1. [bookmark: _Hlk233371106]Defektācijas akta un finanšu piedāvājuma iesniegšana pēc tehnikas vienības apsekošanas ne vēlāk kā 7 (septiņu) kalendāro dienu laikā;
5.1.2. [bookmark: _Hlk233372012]Preces piegādes termiņš: ne ilgāk kā 30 (trīsdesmit) kalendārās dienas no pasūtījuma veikšanas dienas. Ja objektīvu iemeslu dēl preci nav iespējams piegādāt norādītājā termiņā, puses var vienoties par garāku preces piegādes termiņu, to saskaņojot un pamatojot;
5.1.3. Nekvalitatīvas vai vispārīgās vienošanās noteikumiem neatbilstošu preces apmaiņas vai trūkumu novēršanas termiņš garantijas laikā, savstarpēji vienojoties, bet ne ilgāk kā 15 (piecpadsmit) kalendārās dienas no pretenzijas iesniegšanas dienas.
5.1.4. Apliecinājumu, ka pakalpojuma sniedzējam, kā arī piedāvātajai precei, tās sastāvdaļām un izejmateriāliem, kā arī attiecīgajam ražotājam (-iem), nav piemērotas starptautiskās vai nacionālās sankcijas, kā arī būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, un ka preces, tās sastāvdaļu vai izejmateriālu izcelsmes vai ražošanas valsts nav Krievijas Federācija vai Baltkrievijas Republika.
5.1.5. Servisa centra adresi Latvijas teritorijā, kurā nepieciešamības gadījumā tiks veikti iekārtu remontdarbi un/vai apkope.
5.1.6. apliecinājumu, ka, veicot saimniecisko darbību un sniedzot pakalpojumu pēc 2022. gada 24. februāra:
-	neizmanto materiālus, iekārtas, līdzekļus vai inventāru, kas ražots Krievijas Federācijā vai Baltkrievijas Republikā (izņemot tādus, kas iegādāti līdz minētajam datumam);
-	neveic darbības, kas tieši vai netieši atbalsta minēto valstu industriju;
- saistību izpildē neiesaista personas, kuras pēc minētā datuma turpina apmeklēt minētās valstis;
5.1.7. piedāvāto cenu EUR bez PVN. Cena jāaprēķina un jānorāda ar precizitāti 2 (divas) zīmes aiz komata;
5.1.8. piedāvājuma cenā jāiekļauj visas izmaksas, kas saistītas vispārīgās vienošanās izpildi (t.sk. transporta izmaksas), garantijas saistību izpildi un visi valsts un pašvaldību noteiktie nodokļi un nodevas bez PVN; 
5.2. Pretendents nedrīkst veikt izmaiņas EIS e-konkursu apakšsistēmā šī konkursa sadaļā publicēto veidlapu struktūrā, t.sk. dzēst vai pievienot rindas vai kolonnas. Jānorāda konkrēta pieprasītā informācija atbilstoši konkursa nolikuma nosacījumiem.
5.3. Iesniedzamie dokumenti
5.3.1. Aizpildīts tehniskais un finanšu piedāvājums atbilstoši EIS e-konkursu apakšsistēmā šī konkursa sadaļā publicētajām veidlapām, ņemot vērā nolikuma un tehniskās specifikācijas prasības. 
5.4. Tehniskā un finanšu piedāvājuma vērtēšana un atbilstības pārbaude:
5.4.1. [bookmark: _Hlk71279974]Iepirkuma komisija veic pretendentu tehnisko un finanšu piedāvājumu atbilstības pārbaudi saskaņā ar tehniskās specifikācijas un nolikumā noteiktajām prasībām.
5.4.2. Iepirkuma komisija veic aritmētisko kļūdu pārbaudi pretendentu piedāvājumos un rīkojas saskaņā ar PIL 41. panta devīto daļu.
5.4.3. Iepirkuma komisija pārbauda, vai nav iesniegts nepamatoti lēts piedāvājums, un rīkojas saskaņā ar PIL 53. panta noteikumiem.
5.4.4. Iepirkuma komisijai ir tiesības pieprasīt precizēt iesniegto piedāvājumu un lūgt sniegt detalizētus paskaidrojumus saskaņā ar PIL 41. panta sesto vai astoto daļu. Šādi skaidrojumi var tikt iesniegti tikai precizēšanas nolūkos, kas nepieciešami piedāvājuma salīdzināšanai un izvērtēšanai, un nedod pretendentam tiesības izvirzīt prasības jebkādā veidā izmainīt savu piedāvājumu.
5.4.5. Iepirkuma komisijai ir tiesības pieaicināt komisijas darbā ekspertus ar padomdevēja tiesībām.
5.4.6. Pretendents tiek noraidīts un pretendenta piedāvājums netiek tālāk izvērtēts, ja komisija konstatē:
5.4.6.1. nav iesniegts tehniskais un finanšu piedāvājums, vai tas neatbilst nolikuma un / vai tehniskās specifikācijas prasībām;
5.4.6.2. tehniskais un finanšu piedāvājums nav iesniegts par pilnu iepirkuma priekšmeta pozīcijas apjomu un / vai ir iesniegti divi vai vairāki piedāvājuma varianti;
5.4.6.3. iesniegts nepamatoti lēts piedāvājums;
5.4.6.4. pretendents maina vai papildina tehniskajā un finanšu piedāvājumā norādīto informāciju jebkurā piedāvājuma vērtēšanas posmā;
5.4.6.5. pakalpojuma sniedzējam ir piemērotas starptautiskās vai nacionālās sankcijas, kā arī būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
pakalpojuma sniedzējs, veicot saimniecisko darbību un sniedzot pakalpojumu pēc 2022. gada 24. februāra:
-	izmanto materiālus, iekārtas, līdzekļus vai inventāru, kas ražots Krievijas Federācijā vai Baltkrievijas Republikā (izņemot tādus, kas iegādāti līdz minētajam datumam);
-	veic darbības, kas tieši vai netieši atbalsta minēto valstu industriju;
- saistību izpildē iesaista personas, kuras pēc minētā datuma turpina apmeklēt minētās valstis.
5.4.7. [bookmark: _Hlk219201827][bookmark: _Hlk71366524]Iepirkuma komisijai ir tiesības noraidīt pretendentu, ja pretendents iesniedzis nepatiesu informāciju sava piedāvājuma novērtēšanai. Ja iepirkuma komisija ir pieprasījusi precizēt, izskaidrot vai papildināt pretendenta iesniegto informāciju un pretendents iepirkuma komisijas noteiktajā termiņā nav sniedzis iepirkuma komisijas pieprasīto precizējošo informāciju vai sniedzis to neatbilstoši pieprasījumam, iepirkuma komisija piedāvājumu vērtē, pamatojoties uz tās rīcībā esošo informāciju. Ja ar iepirkuma komisijas rīcībā esošo informāciju nav iespējams izvērtēt pretendenta iesniegtā piedāvājuma atbilstību nolikuma un tehniskās specifikācijas prasībām, piedāvājums atzīstams par neatbilstošu un pretendents tiek noraidīts. Iepirkuma komisijai nav pienākums atkārtoti lūgt sniegt precizējošo informāciju.
5.4.8. Ja divi vai vairāki pretendenti finanšu piedāvājumā ir norādījuši vienādu viszemāko kopējo vērtējamo cenu summu, uzvarētāja noteikšanai iepirkuma komisija rīko izlozi. Izlozes rīkošanas gadījumā pretendentiem 5 (piecas) darba dienas pirms izlozes rīkošanas tiks nosūtīts uzaicinājums uz izlozi, norādot izlozes vietu, laiku un izlozes noteikumus.

6. INFORMĀCIJAS PĀRBAUDE PIRMS LĒMUMA PIEŅEMŠANAS, PRETENDENTU IZSLĒGŠANAS NOTEIKUMI UN KĀRTĪBA
6.1. Ja tiek iesniegts/-i EVIPD, iepirkuma komisija pieprasa, lai pretendents, kuram būtu piešķiramas vispārīgās vienošanās slēgšanas tiesības, iesniedz visus vai daļu no dokumentiem, kas apliecina atbilstību paziņojumā par vispārīgās vienošanās vai iepirkuma procedūras dokumentos 4.1. punktā noteiktajām pretendentu atlases prasībām. Pretendentam dokumenti jāiesniedz ne vēlāk kā 3 (trīs) darba dienu laikā pēc pieprasījuma nosūtīšanas dienas.
6.2. Ja noteiktajā termiņā pieprasītie dokumenti nav iesniegti, vai tie neatbilst iesniegtajos EVIPD norādītajam, vai nolikuma 4.1. punktā noteiktajām pretendenta kvalifikācijas prasībām, pretendents tiek izslēgts no turpmākās dalības konkursā.
6.3. [bookmark: _Hlk186279369]Iepirkuma komisija PIL 42. pantā noteiktajā kārtībā pārbauda PIL 42. panta otrajā daļā 1. – 14. punktā noteiktos pretendentu izslēgšanas iemeslus attiecībā uz pretendentu, kuram atbilstoši citām paziņojumā par līgumu un iepirkuma procedūras dokumentos noteiktajām prasībām un izraudzītajiem piedāvājuma izvērtēšanas kritērijiem būtu piešķiramas līguma slēgšanas tiesības (ievērojot PIL 43. pantā noteikto regulējumu par uzticamības nodrošināšanai iesniegto pierādījumu vērtēšanu lēmuma pieņemšanā).
6.4. [bookmark: _Hlk186279394]Iepirkuma komisija pārbauda Starptautisko un Latvijas Republikas nacionālo sankciju likuma 11.1 pantā noteiktos un Padomes Regulas (ES) Nr. 2022/576 5.k pantā un Padomes Regulas (ES) Nr. 833/2014 pretendentu izslēgšanas gadījumus attiecībā uz katru pretendentu, kuram atbilstoši citām paziņojumā par vispārīgās vienošanās un iepirkuma procedūras dokumentos noteiktajām prasībām un izraudzītajiem piedāvājuma izvērtēšanas kritērijiem būtu piešķiramas vispārīgās vienošanās slēgšanas tiesības.
6.5. [bookmark: _Hlk186279406]Pārbaude par ārvalstī reģistrētu vai pastāvīgi dzīvojošu personu tiek veikta saskaņā ar PIL 42. panta piektās daļas 1. punktu. 
6.6. Pretendents ir izslēdzams, ja Pasūtītāja rīcībā ir informācija no kompetentās valsts drošības iestādes, ka pretendenta īstenotā darbība kaitē vai var kaitēt valsts drošības interesēm (t.sk. rada reputācijas un/ vai drošības riskus aizsardzības resoram), līdz ar ko nav atļauts piešķirt pretendentam vispārīgās vienošanās slēgšanas tiesības. 
6.7. Gadījumā, ja kompetentās valsts drošības iestāde sniegusi 6.6. punktā minēto informāciju par personām, uz kuru iespējām pretendents balstās, apakšuzņēmējiem, līguma izpildē iesaistīto personālu, pretendents ir tiesīgs 10 (desmit) darbdienu laikā aizvietot personas, uz kuru iespējām pretendents balstās, apakšuzņēmējus vai vispārīgās vienošanās izpildē iesaistīto personālu. Šāda aizvietošana netiks uzskatīta par piedāvājuma grozīšanu. Ja pretendents 10 (desmit) darbdienu laikā nevar piedāvāt prasībām atbilstošu personālu vai aizvietot personu, uz kuras iespējām pretendents balstās vai apakšuzņēmēju, pretendents tiek izslēgts no dalības iepirkuma procedūrā.

7. LĒMUMA PIEŅEMŠANA PAR VISPĀRĪGĀS VIENOŠANĀS TIESĪBU PIEŠĶIRŠANU UN VISPĀRĪGĀS VIENOŠANĀS SLĒGŠANA
7.1. Lēmuma pieņemšana par vispārīgās vienošanās slēgšanas tiesību piešķiršanu:
7.1.1. [bookmark: _Hlk186279496]Iepirkuma komisija pieņem lēmumu par vispārīgās vienošanās slēgšanas tiesību piešķiršanu ar visiem pretendentiem, kuri katrā iepirkuma priekšmeta pozīcijā atsevišķi būs iesnieguši nolikuma un tehniskās specifikācijas prasībām atbilstošu saimnieciski visizdevīgāko piedāvājumu, ņemot vērā viszemāko kopējo vērtējamo cenu summu EUR bez PVN, un kuriem nav konstatēti PIL 42. panta otrajā daļā, Starptautisko un Latvijas Republikas nacionālo sankciju likuma 11.1 pantā un Regulas (ES) 2022/576 5. k pantā un Padomes Regulā (ES) Nr. 833/2014 noteiktie izslēgšanas gadījumi, ievērojot nolikuma 6. nodaļā minēto izslēgšanas iemeslu pārbaudi.
7.1.2. Lēmumu par konkursa rezultātiem iepirkuma komisija pretendentiem paziņo rakstiski 3 (trīs) darbdienu laikā pēc lēmuma pieņemšanas dienas.
7.2. Vispārīgās vienošanās slēgšana:
7.2.1. [bookmark: _Hlk174000098]Vispārīgās vienošanās darbības termiņš: 48 (četrdesmit astoņi) mēneši no vispārīgās vienošanās spēkā stāšanās dienas vai līdz vispārīgās vienošanās maksimālās summas apguvei, atkarībā no tā kurš nosacījums iestāsies pirmais.
7.2.2. [bookmark: _Hlk133936639]Vispārīgo vienošanos starp Pasūtītāju un iepirkuma procedūras uzvarētāju/-iem slēdz saskaņā ar PIL ne ātrāk kā nākamajā darbdienā pēc nogaidīšanas termiņa beigām. Vispārīgo vienošanos sagatavo konkursa rīkotājs, pamatojoties uz iepirkuma komisijas lēmumu par vispārīgās vienošanās slēgšanas tiesību piešķiršanu, konkursa nolikumam pievienoto vispārīgās vienošanās projektu un konkursa uzvarētāja piedāvājumu.
7.2.3. [bookmark: _Hlk133936621]Iepirkumu procedūras uzvarētājiem vispārīgā vienošanās jāsaskaņo 3 (trīs) darba dienu laikā no konkursa rīkotāja nosūtītā uzaicinājuma saskaņot vispārīgo vienošanos. Iepirkumu procedūras uzvarētājiem pēc vispārīgās vienošanās saskaņošanas tā jāparaksta 3 (trīs) darba dienu laikā no konkursa rīkotāja nosūtītā uzaicinājuma parakstīt vispārīgo vienošanos izsūtīšanas dienas. Ja norādītajos termiņos uzvarētājs nesaskaņo vai neparaksta vispārīgo vienošanos, tas var tikt uzskatīts par atteikumu slēgt vispārīgo vienošanās un iepirkuma komisija rīkojas saskaņā ar PIL un MK noteikumiem.
7.2.4. Vispārīgās vienošanās ietvaros katrā no iepirkuma priekšmeta pozīcijām atsevišķi pasūtītājs slēdz pakalpojuma līgumu pirmajam periodam uz 24 (divdesmit četriem) mēnešiem ar to pretendentu, kurš attiecīgajā iepirkuma priekšmeta pozīcijā iesniedzis saimnieciski visizdevīgāko piedāvājumu, ņemot vērā viszemāko kopējo vērtējamo cenu summu EUR bez PVN.
7.2.5. Pakalpojuma līgumi par katru nākamo periodu tiek slēgti saskaņā ar vispārīgās vienošanās nosacījumiem.

8. PIEGĀDĀTĀJA / PRETENDENTA TIESĪBAS UN PIENĀKUMI
8.1. Piegādātāja / Pretendenta pienākumi un tiesības
8.1.1. [bookmark: _Hlk71367068]Laikus pieprasīt komisijai papildu informāciju par nolikumu, iesniedzot rakstisku pieprasījumu.
8.1.2. Ieinteresētie piegādātāji uzņemas atbildību sekot līdzi sniegtajai papildu informācijai un tiek uzskatīts, ka visi ieinteresētie piegādātāji papildu informāciju ir saņēmuši brīdī, kad tā publicēta pircēja profilā https://www.eis.gov.lv/EKEIS/Supplier/Organizer/15164 šī konkursa sadaļā.
8.1.3. [bookmark: _Hlk71367400]Piedāvājumā sniegt patiesu informāciju.
8.1.4. Līdz ar piedāvājuma iesniegšanu ievērot visus nolikumā minētos noteikumus kā pamatu iepirkuma izpildei.
8.1.5. Komisijas norādītajā termiņā rakstveidā sniegt atbildes un paskaidrojumus uz pretendenta uzdotajiem jautājumiem par piedāvājumu.
8.1.6. Veikt citas darbības saskaņā ar PIL, MK Noteikumiem, citiem normatīvajiem aktiem, un šo nolikumu.

9. CITI NOTEIKUMI
9.1. Citas saistības attiecībā uz konkursa norisi, kas nav atrunātas šajā nolikumā, nosakāmas saskaņā ar Latvijas Republikā spēkā esošiem normatīvajiem aktiem.
9.2. Personas datu aizsardzība:
9.2.1. Pasūtītājs pretendentu piedāvājumos iekļauto informāciju, kas saistīta ar konkrētām fiziskām personām (turpmāk – Personas dati), izmantos komunikācijas nodrošināšanai ar pretendentu pārstāvjiem, iesniegto piedāvājumu atbilstības izvērtēšanai, kā arī citu normatīvajos aktos noteikto pienākumu, kas attiecas uz publisko iepirkumu procesa nodrošināšanu, veikšanai. Personas datu apstrādes mērķis – nodrošināt Iepirkuma norisi atbilstoši Publisko iepirkumu likumam un Iepirkuma nolikumam. 
9.2.2. Personas datu apstrādes pārzinis ir Centrs, Biksēres iela 6, Rīgā, LV-1073, e-pasts – pasts@valic.gov.lv un Pasūtītājs. 
9.2.3. Personas dati tiks glabāti PIL 40. panta piektajā daļā noteiktajā termiņā - 10 gadus pēc iepirkuma līguma ar uzvarējušo pretendentu noslēgšanas dienas vai gadījumā, ja iepirkums tiek pārtraukts vai izbeigts bez rezultāta – 10 gadus pēc iepirkuma komisijas lēmuma par iepirkuma rezultātu pieņemšanas dienas. 
9.2.4. Personas dati var tikt nodoti Iepirkumu uzraudzības birojam un/vai Administratīvajai rajona tiesai atbilstoši Publisko iepirkuma likumā,  Eiropas Parlamenta un Padomes 2016. gada 27. aprīļa Regulā (ES) 2016/679 “Par fizisku personu aizsardzību attiecībā uz personas datu apstrādi un šādu datu brīvu apriti” un citos normatīvajos aktos noteiktajām prasībām.
9.3. Konkursa nolikums sastādīts un apstiprināts latviešu valodā uz 16 (sešpadsmit) lapām ar pielikumiem, kas ir šī nolikuma neatņemama sastāvdaļa:
9.3.1. Tehniskā specifikācija uz 83 (astoņdesmit trīs) lapām;  
9.3.2. Vispārīgās vienošanās projekts uz 29 (divdesmit deviņām) lapām.
9.4. EIS e-konkursu apakšsistēmā šī konkursa sadaļā publicētie pielikumi ir šī nolikuma neatņemama sastāvdaļa:
9.4.1. Pieteikuma veidlapa;
9.4.2. Apliecinājuma par neatkarīgi izstrādātu piedāvājumu veidlapa;
9.4.3. Apliecinājuma par pretendenta pieredzi veidlapa; 
9.4.4. Apliecinājuma par speciālistu kvalifikāciju veidlapa;
9.4.5. Objekta apskates akta veidlapa;
9.4.6. Tehnisko un finanšu piedāvājumu veidlapas 1., 2. un 3. pozīcijā.  

